《夜半闻雨再用前韵》
宋代·王炎

辘轳百尺汲无水，映日四山云不起。
朱轓浪说劝农桑，衣食何从可甘美。
祷而得雨不苦旱，窃疑此殆偶然尔。
夜半潺潺檐溜鸣，孤枕梦回心失喜。
儿童挽犊妇饷馌，襏襫耕夫亦勤止。
鼠迹印我榻上书，蛛丝罥我壁间麈。
抖擞胸中三斗尘，强欲吟哦无好语。
请公酌酒更挥毫，快写珠玑歌喜雨。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。